પોલીસ સૂત્રીય માહિતી મુજબ વાલિયાના પણસોલી ગામના ફડકોઈ ફળિયામાં રહેતી સંગીતાબેન બચુભાઈ વસાવાના લગ્ન વડોદરાના નંદેસરી પાસેના ફાઝલપુર ગામે રહેતા સુરેશ ભીખાભાઇ ગોહિલ સાથે થયા હતા લગ્ન બાદ થોડા દિવસ રહીને સંગીતાબેન વસાવા પતિ સુરેશ ગોહિલ સાથે પોતાના પિયર પણસોલી ગામના ફડકોઈ ફળિયામાં આવી ત્યાંજ રહેતા હતા દરમ્યાન ગત ૨૫મીના રોજ બંને પતિ પત્ની વચ્ચે ઝઘડો થયો હતો બાદ પતિ સુરેશ ગોહિલે પત્ની સંગીતાની ગળે ટૂંપો દઈ હત્યા કરી સંગીતના મૃતદેહને નજીકમાં આવેલ શેરડીના ખેતરમાં નાખી દઈ ફરાર થઇ ગયો હતો.